**Direcția Generală Planul Național de Redresare și Reziliență**

Nr. înreg.: **DGPNRR/ 67776/24.04.2023**

**REFERAT DE APROBARE**

**privind modificarea anexei la Ordinul ministrului mediului, apelor și pădurilor nr. 2367/2022 pentru aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C3/S/I.1.A, pentru subinvestiția I1.a. „Înființarea de centre de colectare prin aport voluntar”, investiția I1. „Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune”, componenta 3. Managementul deșeurilor**

Ministerul Mediului, Apelor și Pădurilor gestionează, în calitate de coordonator de reforme și/sau investiții pentru Planul național de redresare și reziliență (PNRR), următoarele componente:

* Componenta 1 - Managementul apei
* Componenta 2 - Păduri și protecția biodiversității
* Componenta 3 - Managementul deșeurilor
* Componenta 7 - Transformarea digitală

Componenta C3 „Managementul deșeurilor”din cadrul Planului național de redresare și reziliență face parte din Pilonul I. Tranziția verde.

Obiectivul general al acestei componente reprezintă accelerarea procesului de extindere și modernizare a sistemelor de gestionare a deșeurilor în România, cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economia circulară.

Managementul deșeurilor vizează îmbunătățirea implementării colectării separate, controlului și monitorizării parametrilor de calitate a mediului. În acest sens, obiectivul specific al componentei C3 „Managementul deșeurilor”îl reprezintă „dezvoltarea unui management al deșeurilor eficient, prin suplimentarea capacităților de colectare separată, pregătire pentru reutilizarea și valorificare a deșeurilor în vederea continuării procesului de conformare cu prevederile directivelor specifice și a tranziției la economia circulară.

Componenta 3 „Managementul deșeurilor” include Investiția I1. "Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune" are ca obiectiv dezvoltarea și modernizarea sistemelor de management integrat al deșeurilor și infrastructura de gestionare a deșeurilor publice la nivel de județ sau la nivel de orașe/comune.

Implementarea acestei Investiții include, printre altele, și înființarea de centre de colectare cu aport voluntar (subinvestiția I1.a). Pentru implementarea eficientă a activităților aferente investiției și pentru îndeplinirea obiectivelor generale și specifice ale acesteia a fost emis Ordinul ministrului mediului, apelor și pădurilor nr. 2367/2022 pentru aprobarea   
Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C3/S/I.1.A, pentru subinvestiția I1.a. „Înființarea de centre de colectare prin aport voluntar”,   
investiția I1. „Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune”,   
componenta 3. Managementul deșeurilor, publicat în Monitorul Oficial al României, Partea I, nr. 902 și 902 bis din 13 septembrie 2022.

Având în vedere numeroasele solicitări de prelungire a termenului de depunere a documentației tehnico – economice, se impun modificări ale Ghidului specific cu privire la:

* corelarea secțiunii 3.4. „Depunerea și soluționarea contestațiilor” cu prevederile Legii contenciosului administrativ nr. 554/2004, cu modificările și completările ulterioare;
* eliminarea numărului limitat de 2 (două) clarificări/solicitări transmise de către MMAP solicitantului în privința cererilor de finanțare;
* modificarea termenului de depunere a studiului de fezabilitate de la 3 luni la 6 luni de la încheierea contractului de finanțare;
* modificarea termenului de depunere a devizului general cu defalcarea valorii aferente cheltuielilor eligibile din PNRR și a valorii TVA aferentă acestor cheltuieli, inclusiv a cheltuielilor neeligibile și a valorii TVA aferentă acestora, de la 3 luni la 6 luni de la încheierea contractului de finanțare;
* clarificarea sintagmei „durabilitatea proiectului” în privința respectării criteriilor de eligibilitate de către solicitant/parteneri.

De asemenea, ținând cont că există încheiate contracte de finanțare cu beneficiarii selectați ca urmare a desfășurării primei runde a apelului de proiecte PNRR/2022/C3/S/I.1.A, pentru subinvestiția I1.a. „Înființarea de centre de colectare prin aport voluntar”, investiția I1. „Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune”, componenta 3. Managementul deșeurilor, se propune introducerea unor dispoziții tranzitorii prin intermediul cărora noile reglementări ale ghidului de finanțare sunt aplicabile beneficiarilor, fără a fi necesară încheierea de acte adiționale în acest sens, în conformitate cu dispozițiile art. 26 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare.

Având în vedere cele de mai sus, vă transmitem alăturat, în vederea avizării și aprobării, proiectul de ordin privind modificarea anexei la Ordinul ministrului mediului, apelor și pădurilor nr. 2367/2022 pentru aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C3/S/I.1.A, pentru subinvestiția I1.a „Înființarea de centre de colectare prin aport voluntar”, investiția I1. „Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune”, componenta 3. Managementul deșeurilor.

**SECRETAR DE STAT**

**LÓRÁND ÁRPÁD FÜLÖP**

**DIRECTOR GENERAL**

**Director   
 Direcția Programare, Evaluare și Contractare**

**Ionuț ZLOTA**

Avizat,

Laura DOBRE

Șef birou

Biroul Juridic și Soluționare Contestații

Întocmit:

Nicoleta Enache

Consilier juridic superior,

Biroul Juridic și Soluționare Contestații, DGPNRR